קינגסלי קומאן

קינגסלי קומאן (בצרפתית: Kingsley Coman; נולד ב-13 ביוני 1996 בפריז) הוא כדורגלן צרפתי המשחק בעמדת הקיצוני בבאיירן מינכן ובנבחרת צרפת. קומאן גדל במחלקת הנוער של פריז סן-ז׳רמן. הוא זכה בשנת 2012 ובשנת 2013 בתואר השחקן הצעיר עד גיל 19 הטוב בעולם. ביוני 2014 חתם קומאן ביובנטוס לחמש שנים, לאחר תחרות בין המועדונים ארסנל, ליברפול וניוקאסל. קומאן שיחק את משחק הבכורה שלו במשחק החוץ של יובנטוס במגרשה של קייבו ורונה. יובנטוס ניצחה 0–1 וקומאן הוכתר כשחקן המצטיין של המשחק. שער הבכורה של קומאן במדי יובנטוס הגיע במשחק הגביע האיטלקי של יובנטוס נגד הלאס ורונה, כאשר נכנס כמחליף בניצחון 1–6 במחצית השנייה, מספר דקות לאחר שנכנס למשחק. ב-30 באוגוסט 2015 הושאל קומאן לשנתיים לבאיירן מינכן הגרמנית תמורת 7 מיליון אירו, עם אופציה לרכישה בתום השנתיים בסכום של 21 מיליון אירו. קומאן שיחק את משחק הבכורה שלו במדי באיירן מינכן במשחק הבית מול אאוגסבורג, קומאן עלה מהספסל עשר דקות לאחר פתיחת המחצית השנייה. בסיום המשחק ניצחה באיירן מינכן 2–1. שער הבכורה של קומאן במדי באיירן מינכן הגיע במשחק הראשון בו פתח במשחק החוץ של באיירן נגד דרמשטאדט 98. ב-16 במרץ 2016 רשם קומאן שער ובישול בשמינית גמר ליגת האלופות נגד יובנטוס, הקבוצה שממנה הושאל. באיירן מינכן פיגרה 0–2 באליאנץ ארנה לאחר תיקו 2–2 במשחק הראשון, והצליחה להשוות ל־2–2 ולהגיע להארכה. בתום המשחק באיירן מינכן ניצחה 2–4 לאחר שקומאן בישל שער לטיאגו אלקנטרה והבקיע את השער הרביעי בעצמו לאחר מבצע סולו. באיירן מינכן וקומאן הודחו מליגת האלופות בתום עונה זו בחצי הגמר על ידי אתלטיקו מדריד, אך זכו בדאבל מקומי. באפריל 2017 הודיעה באיירן מינכן על מימוש האופציה על קומאן, ורכישתו מיובנטוס תמורת 21 מיליון אירו. ב-23 באוגוסט 2020 נגח את שער הניצחון בגמר ליגת האלופות במשחק של באיירן מינכן נגד פריז סן-ז'רמן והביא לניצחונה של באיירן מינכן בתוצאה 0–1. קומאן שיחק בכל הנבחרות הצעירות של צרפת, ובנבחרת צרפת בכדורגל עד גיל 21 ערך קומאן תשע הופעות, בהן הבקיע שני שערים. בנובמבר 2015 ערך קומאן את הופעת הבכורה בנבחרת צרפת במשחק ידידות מול נבחרת גרמניה, בו החליף את אנתוני מרסיאל. משחק זה התפרסם בכך שמחוץ לאצטדיון סן דני בו שוחק, נערכו חלק מפיגועי נובמבר 2015 בפריז. במרץ 2016 הבקיע קומאן את שער הבכורה במדים הלאומיים, בניצחון 2–4 על נבחרת רוסיה. קומאן זומן לסגל צרפת ליורו 2016, ואף הגיע איתה לשלב הגמר, בו הפסידה לנבחרת פורטוגל בתוצאה 1–0. נכלל בסגל נבחרת צרפת בטורניר מונדיאל 2022. נכלל בסגל נבחרת צרפת לטורניר יורו 2024. נכון ל-31 באוגוסט 2019 1 כולל הגביע הצרפתי והגביע האיטלקי 2 כולל גביע האלופות, הסופר קאפ הצרפתי והסופר קאפ הגרמני נכון ל-7 בספטמבר 2019 פריס סן ז'רמן אליפות צרפת (2): 2012/2013, 2013/2014 הגביע הצרפתי: 2013/2014 הסופר קאפ הצרפתי: 2013 יובנטוס אליפות הסרייה א' (2): 2014/2015, 2015/2016 הגביע האיטלקי: 2014/2015 הסופר קאפ האיטלקי: 2015/2016 באיירן מינכן אליפות גרמניה (8): 2015/2016, 2016/2017, 2017/2018, 2018/2019, 2019/2020, 2020/2021, 2021/2022, 2022/2023 הגביע הגרמני (3): 2015/2016, 2018/2019, 2019/2020 הסופר קאפ הגרמני (6): 2016, 2017, 2018, 2020, 2021, 2022 ליגת האלופות: 2019/2020 הסופר קאפ האירופי: 2020 גביע העולם למועדונים: 2020 מדיה וקבצים בנושא קינגסלי קומאן בוויקישיתוף קינגסלי קומאן, ברשת החברתית פייסבוק קינגסלי קומאן, ברשת החברתית אינסטגרם קינגסלי קומאן, באתר Transfermarkt קינגסלי קומאן, באתר Soccerway קינגסלי קומאן, באתר BDFutbol קינגסלי קומאן, באתר WorldFootball.net קינגסלי קומאן, באתר National Football Teams קינגסלי קומאן, באתר FootballDatabase.eu קינגסלי קומאן, באתר ESPN Squad Announcement בחשבון הטוויטר הרשמי של נבחרת צרפת, 9 בנובמבר 2022 (באנגלית) סגל הנבחרת בחשבון הטוויטר הרשמי של נבחרת צרפת, 16 במאי 2024 (בצרפתית)